धमतरी | लोकसभा चुनाव के लिए जिले से करीब एक सौ बसें अधिग्रहण कर ली गई हैं। बुधवार से ही यह बसें चुनाव ड्यूटी में लग जाएंगी। इसके कारण यात्रियों को परेशानी शुरू हो गई है। शादी के लिए भी कई बसें बुक की गई हैं। परेशानी का एक कारण यह भी है। आमदी बस स्टैंड पर बस का इंतजार रहे लोकेश साहू ने बताया कि वह दो घंटे से बस का इंतजार कर रहा है। इतने समय में दुर्ग के लिए दो बसें आ जानी चाहिए। लेकिन बताया जा रहा है कि एक बस तो लेट है और दूसरी अधिग्रहित कर ली गई है। इसी तरह िनर्मला यादव और बिमला बाई भी सनोद में बस का एक घंटा से इंतजार कर रही थी। उन्हें धमतरी जाना था।